Tuulilehvik
Tuulilehvik (kirderanniku murdes ka löühkä) oli lehvikutaoline riist, millega lehvitades eemaldati vilja tuulamisel puhta vilja hunnikule kukkunud praht. Tuulilehviku valmistamiseks lõhestati puit harudeks (või painutati vits loogataoliselt) ning nende harude vahele või külge kinnitati kahekordne kasetoht, tihe takune riie vms. Tuulilehvikut kasutati 19. sajandil Kirde-Eestis, kuid rohkem oli ta tuntud ingerlaste ja vadjalaste juures ning Soome kagu ja lõunaosas.